Imtella' Awwissu 18, 2020 - Aġġornata 18 Ta' Awwissu, 2020 6:01pm Il-bajja tal-Għadira, fil-Mellieħa, illum kellha żjara mhux tas-soltu. Għawwiema li llum kienu qed jiffriskaw fil-baħar ġew wiċċ imbwiċċ ma' fjamingu, li x'aktarx niżel ukoll biex jiffriska ftit. Il-fjamingu ma deherx li ddejjaq bil-preżenza tan-nies, u qagħad jgħum għall-affari tiegħu. Sadanittant, xi persuni li kkummentaw fil-paġna fejn ittellgħu r-ritratti qalu li dawn kienu ttieħdu minn kaċċatur biex jirribattu kummenti ta' xi wħud kontra l-kaċċaturi.